LidanRubinov/Halacha-QA huggingface dataset:
שאלה: ישיבת הארץ לעומת קירוב רחוקים: רצינו לדעת מה דעת תורה במקרה הבא: נניח שמציעים ליהודי לצאת מארץ ישראל ומתוך כך יחזרו יהודים אחרים בתשובה וישובו כולם (- גם היהודי וגם החוזרים בתשובה) לארץ ישראל, באופן וודאי. (דוגמא לכך היא שליחותם של אנשי חב"ד) האם מותר לאותו יהודי לצאת מארץ ישראל, האם דבר זה רצוי? השאלה תאורטית כמובן, שכן ברור כי לא ניתן לדעת בוודאות כי יחזרו היהודים בתשובה.
תשובה: סומכים על אותה השיטה שיציאה לחוץ לארץ לצורך דבר מצווה, מותרת. יש בזה מחלוקת הראשונים: לפי הרמב"ם משמע שרק לארבעה דברים מותר: ללמוד תורה, לישא אישה, להציל מן הנוכרי או אם אדם יצואן ויבואן, אבל למטרות אחרות לא. יש תוספות במסכת עבודה זרה יג שם הם מביאים מחלוקת בינם לבין השאילתות: בתלמוד מוזכר שמותר לצאת לחוץ לארץ ללמוד תורה ולישא אישה. השאלה היא אם גם למצוות אחרות מותר. יש אומרים שדווקא שתי מצוות אלו בגלל חשיבותם, ויש אומרים שהגמרא נוקטת דוגמה, והוא הדין שאר מצוות. למעשה נוהגים להקל שלצורך כל דבר מצווה מותר לצאת. בוודאי פה אם יהודי יוצא לחוץ לארץ ללמד תורה או להחזיר יהודים בתשובה וגם שיעלו ארצה, וודאי שעושה מצווה, גם אם לא כולם יושפעו ממנו "כל המציל נפש אחת מישראל כאילו קיים עולם מלא".
שאלה: בדיקת דם לפני תפילה: האם מותר לעשות בדיקת דם לפני התפילה?
תשובה: כן.
שאלה: יצר הרע כתלמיד חכם: לפני השאלה אקדים לך הקדמה על עצמי: אני לא בעל עבירות ואינני עובר עבירות בפרהסיא. לא קיים אצלי יצר הרע שאומר לי, לך תעשה עברה! וגם אם זה קורה אין לי בעיה להתגבר עליו. אולם כאשר אני מגיע למצב יש יצר הרע שמוכיח לי דברים שזה מותר וכו ואחרי מעשה אני פשוט שואל את עצמי: "למה עשיתי את זה?" והמקרה שקרה לי היום גרם לי לרצות לדעת איך מתמודדים עם יצר הרע שנדמה כת"ח שמוכיח להיתר. היה לי צורך להכנס לאתר שהוא לא כשר ובודאי יש בו פרסומות לא צנועות לכן בקשתי את הר"מ שלי להשתמש במחשבו. על דעת להכנס לאתר בהיתר ראיתי שיש בו פרסומות ואז היצר "נכנס לפעולה" והוא (לשאר הגולשים כמובן שזהו משל יצר הרע הוא חלק מאתנו) אמר לי כל פעם שהדף יתרענן פשוט תעשה זום על הפרסומת וגם לא תמיד הפרסומות לא צנועות לצערי לא הצלחתי להתגבר עלי והוא שכנע אותי. השאלה בכלליות היא איך מתגברים על יצר רע שיש לו כבר כביכול הוכחה להיתר? אגב, רציתי לשאול שאלה יש לי צורך באמת גדול להכנס לאתר הנ"ל האם מותר לי לבקש מאחותי שתעשה "זום" על הפרסומות ואז תתן לי להשתמש בו או שגם לבנות יש בעיה? (הואיל ובעיקר בעיית הפרסום היא צניעות)
תשובה: לא הבנתי בדיוק איזה "היתר" יש כאן, הרי אסור לאדם להכניס את עצמו למקום הסכנה. ואם במקום מסויים יכול להאדם ליפול, הרי שעליו להתרחק משם. האם גם במקום שהסכנה היא לגוף הייתה משתמש בהיתרים כאלה? וכשהסכנה היא רוחנית? אומנם קשה יותר להתגבר על היצר במקום שנראה שאין החטא ברור כל כך, אבל צריך לדעת שזו עצמה עצת היצר ותחבולותיו, להציג את העבירה כאילו אינה איסור, ולפחות לא איסור כל כך גדול. וכנגד זה צריך לחזק את רצון. וככל שהרצון חזק יותר כך ההתרחקות הטבעית שלהאדם מן החטא גדולה יותר. ולהבין שגם במקום שיש ספק זה לא ספק איסור אלא איסור גמור להמר ולהכנס לספקות, וגם אם בסוף הפרסומת הייתה נקייה (ובאמת אין דבר כזה פירסומת נקייה. כל פירסומת נועדה כדי למשוך אותך לעשות או לקנות משהו, והיא לא תמימה, לא תמיד בעניני צניעות, אבל תמיד מתוכנת כך שתשפיע עליך) זהו איסור. ולכן עצתי היא שתקבל על עצמך ללמוד בכל בספר מסילת ישרים שמחזק הרבה את רצון האדם ומחנך אותו כיצד לשלוט ביצריו.
שאלה: ברכת "על הניסים": מתי נכתבה הוכנסה לסידור תפילת "על הניסים"
תשובה: לך, תפילת על הניסים נזכרת בסוגיית הגמרא (שבת כד.) וכן במסכת סופרים שנתחברה בתקופת הגאונים ( ושם הנוסח שונה מן הנוסח שאנו אומרים). וכניראה שנתחברה בתקופת האמוראים או בסוף תקופת הבית השני, ומכל מקום הנוסח כפי שהוא לפנינו נקבע מאוחר יותר. חנוכה שמח.
שאלה: ברכת הגומל: יש הנוהגים שאחד מהציבור מברך הגומל בבית הכנסת ומי שרוצה יוצא ידי חובה בעניית אמן. בשו"ע מביא ב דעות אם אמירה בפני עשרה היא לעיכובא. ויסוד הסובר שהיא מעכבת (וגם החולק מודה לזה לכתחילה), דומה שמונח ביסוד ההודאה ש שעצם החיוב כאן הגדירו ח כ ארבעה צריכים להודות, וההודאה כנלמד מהפסוקים היא בפני עשרה, הברכה היא היישום של ההודאה, וכמבואר בלשון הרמב"ם. ואם כנים הדברים, לא יתכן לכאו שאדם יצא ידי חובה בעניית אמן, בלא שהעשרה שבפניהם הוא צריך להודות יודעים על כך שהוא כעת מודה בפניהם! וגם לא די בזה שהודיעו שכל מי שרוצה לצאת ידי חובה יכוון ויצא, ואף אם יודעים שיש כאלו שמכוונים, העניין כאן הוא הודאה אישית, ועל מנת שהיא תתקיים הציבור צריך לדעת שראובן, שמעון וכו אף הם מודים עכשיו. האם חובה שהציבור ידע אישית על כל מודה ומודה בברכת הגומל, למאן דאמר לעיכובא ולמאן דאמר לכתחילה?
תשובה: כמו כל דבר שנאמר בפני עשרה, אחד מברך ומוציא את כולם ידי חובה מדין שומע כעונה. ויש לזה עדיפות של "ברוב עם הדרת מלך". ואין צורך שהציבור ידע על כל אחד ואחד.
שאלה: בית דין בוידאו קונפרנצ : האם יש מקום לקיום בית דין בשיטת וידאו קונפרנצ (ועידת וידאו - כל אחד רואה את השני)? והיה ונעשה גיור וקבלת מצוות בצורה שכזו, האם יש לחוש לגיור?
תשובה: שיטה זו יכול לסייע אולי רק בקבלת אינפורמציה לביה"ד אך לא כתחליף לבית דין. גיור כזה לא יהיה בר תוקף.
שאלה: תפילה ליד העבודה או ליד הבית: בגלל החורף התפילה מסתיימת מאוחר ולוקח לי זמן רב להגיע לעבודה בגלל הפקקים. לאחרונה החלטתי לנסוע מוקדם לבית כנסת שליד העבודה ולהתפלל שם, כך אחסוך את הזמן של הפקקים ואוכל ללמוד גם לאחר התפילה ואז ללכת לעבודה. הבעיה היא שבבית הכנסת ליד הבית המניין מצוצמם וכל אדם שבא להתפלל חשוב. האם זמן של לימוד תורה (כחצי שעה) יקר יותר מאשר להתפלל ליד הבית בגלל מניין מצוצמם או שעלי לחזק את המניין ליד הבית?
תשובה: אני חושב שאתה לא חייב להפסיד לימוד תורה בשביל לזכות אחרים. שיעשו מאמץ למצוא מישהו אחר להשלים להם מניין.
שאלה: עגיל עדין מאוד באף: האם יש איזה שהוא איסור לשים עגיל באף (נזם עדין - לא בצורה גסה) לבת רווקה, והאם יש שינוי כלשהו בין אם זה רווקה או נשואה? אני הייתי רוצה לשים כי לדעתי זה מאוד יפה.
תשובה: אמנם אין בזה איסור גמור. אבל אני לא ממליץ לך לשים עגיל באף. תתקשטי באופן שמקובל על כולם, ולא במה ששנוי במחלוקת. זה יהיה לטובתך. אני מניח שאת צעירה אל תעשי דבר שיתכן שלאחר כמה שנים שתתבגרי תצטערי על כך.
שאלה: הדלקת נרות חנוכה בבית ההורים: אני ובעלי עדיין גרים אצל ההורים מכיוון שהבית שלנו עדיין לא מוכן. אנחנו ישנים מידי פעם אצל ההורים שלי ומידי פעם אצל ההורים של בעלי. האם אנחנו צריכים להדליק חנוכייה, היכן?
תשובה: אם אתם אשכנזים תדליקו גם אתם חנוכיה. ואם אתם ספרדים תשתתפו בסכום כסף קטן לקניית השמן או הנרות ותסמכו על הדלקתו של בעל הבית.
שאלה: להמתין בין סוגי בשר שונים לחלב: כמה זמן אמורים לחכות בין בשר לחלב במקרים הבאים: עוף בתנור, נקנקיות, המבורגר, בשר הודו, בלונז, שניצל עוף ובשר בקר?
תשובה: לגבי כל סוגי הבשר, משעת סיום האכילה יש להמתין שש שעות.
שאלה: מחיקת תמונות תועבה ממחשב של אדם אחר: נשאלתי על ידי אדם העובד במחשבים, וכחלק מעבודתו הוא לשמור מידע ממחשבים של אנשים ולהתקין מחדש. כחלק מעבודתו הוא רואה מחשבים של משפחות חזקות מבחינה דתית, שיש בהם תמונות תועבה, כיצד יפעל, האם ימחק את התמונות? האם יודיע למשפחה?
תשובה: שימליץ להם על התחברות ל"רימון". לפי ההלכה אין שום התר להשתמש באינטרנט ללא חסימה טובה כגון זו, כשם אין לנהוג ברכב ללא בלמים.
שאלה: תפילין בתפילה: 1. האם זה ר שבאמצע תפילת השחרית התפילין יזוזו טיפה ממקומן? 2. בקריאת שמע יש חלקים שכתוב למשמש בתפילין של יד או של ראש, למה הכוונה?
תשובה: 1. לכתחילה זה לא נכון, ואם זזו צריך להחזיר אותם למקומם. 2. לגעת בהם. כשקוראים "וקשרתם לאות על ידיך"   לגעת בתפילין, ויש שנוהגים לנשק משום חביבות מצווה.
שאלה: פסוק אישי בתפילה: שמי הוא אלישמע יוסף והאנשים בסביבה קוראים לי רק את השם אלישמע. הפסוק שבחרתי לומר "באלוהי נצור" הוא "אל נקמות ה אל נקמות הופיע". האם אני צריך לבחור פסוק גם לשם יוסף? והאם צריך לשנות פסוק בגלל שפסוק זה מדבר על נקמת ה?
תשובה: צריך פסוק גם לשם השני. אין שום גריעותא בפסוק שמדבר על נקמת ה', זה ר.
שאלה: זריקת פרסומות לא צנועות: לאחרונה שמתי לב שיש על הרצפה ברחובות פרסומות כאלה קטנות (דפים קטנים מקרטון צבעוני) של חברות של מסג. בדפים מצולמת אישה לא צנועה, בבגדים לא צנועים ובעמידה לא צנועה, בלשון המעטה. 1) האם מותר לי, כשאני רואה את זה, להרים את זה ולזרוק לפח? 2) האם זה מצווה? 3) האם זה אסור (כי זה גוזל להם את הפרנסה)?
תשובה: א. מה שזרוק על הרצפה הוא הפקר גמור ומצד דיני ממונות אין איסור לזרוק לפח. ב. ישנה מצוה לבער ולסלק דברים העשויים לעבירות, וכל שכן מראות לא צנועות המכשילים את הרבים. אגב, דבר זה נכון אף אם נגרם לבעלים של הדבר הפסד מכך שאתה משליך את התמונות שלו לאשפה, מכל מקום אתה מקיים מצוה של לאפרושי מאיסורא (הפרשה מאיסור). כמובן, אם יש חשש שתסתבך ותנזק מפעולה מעין זו אתה פטור ממצות ההפרשה מאיסור.( יש להעיר שיש לשאול רב בכל מקרה לגופו, כי לא יתכן שכל אדם יחליט על דעת עצמו שפירסום זה או אחר יש לבערו מן העולם). ג. אך למעשה, נראה שאולי עדיף שלא תטרח להתכופף ולאסוף את כל הפרסומות מהרצפה משום שבינתיים אתה נאלץ להיחשף בעצמך למראות הלא צנועים, ואין אומרים לאדם שיחטא בשביל שיזכה חברו. לכן, נראה שכדאי שתתעלם ותמשיך בדרכך. הרב ניר אביב
שאלה: מלאכה לפני התפילה למחנכת כיתה: מה הדין באישה שמשמשת כמורה או מחנכת באולפנא וצריכה לארגן דברים לקראת השיעורים הבאים לפני התפילה. בשאלתי אני שואל, האם אנו מתחשבים להקל בעובדה שמחנכת לא יכולה ליישם את האפשרות להתפלל מוקדם בביתה משום שהיא חייבת להתפלל עם כיתתה והיא מעין מאולצת לדחות את תפילתה ובגלל זה נאמר שאין היא אסורה בעשיית מלאכה, כמו שאדם שמתפלל ערבית כל יום במניין מאוחר בשעה 10 בלילה ומותר לאכול אם שם לעצמו שומר להזכירו וכדומה. וגם אני שואל מה נחשב צרכי שמים שמותרים? האם כל דבר בשביל ההוראה בכיתה כגון: 1) לצלם דפי עבודה לשיעור. 2) לקנות עוגה לפעילות כיתתית שתתקיים לאחר התפילה. וגם האם מותר לתדלק את הרכב כדי לחסוך את התדלוק מסוף היום או כדי לתדלק בתחנת דלק קצת יותר זולה. וסליחה על אריכות השאלה.
תשובה: הייתי אומר שתגיד משהו לפחות, ברכה או תפילה כלשהי, שמהתורה זה נחשב לתפילה, ואחר כך תעשה את הסידורים. היות וזה גדר של דבר מצווה, יש שיטות שמותר לפני התפילה לעשות את זה.
שאלה: נוסח תפילה לגיורת נשואה: אני גיורת, התחתנתי עם בחור תימני. לפני החתונה נהגתי להתפלל לפי ספרדים. האם אני חייבת עכשיו לעבור לנוסח תימני, כי יש הבדל בין התפילות ואני רגילה לסידור ספרדי? בשבת אני מתפללת בבית-כנסת ומעדיפה ואוהבת יותר תפילה של ספרדים. האם אני יכולה להתפלל בשבת לפעמים בבית-כנסת של ספרדים ולפעמים תימנים?
תשובה: אישה באמת הולכת אחרי מנהגי בעלה בדברים ששייכים לבית, אבל אם היא רוצה להתפלל בנוסח מסוים והורגלה בו   היא לא חייבת לשנות. את יכולה להתפלל בשבתות לפעמים בבית כנסת ספרדי ולפעמים בתימני.
שאלה: שעטנז בסוודר מחו"ל: אם אני רוכש סוודר שרשום שיש בו משי וצמר קשניר, האם יש חשש לשעטנז? הסוודר נקנה בחו"ל.
תשובה: לא, לא צריך לחשוש שהכניסו שם גם פשתן.
שאלה: מעשר למרות אי הסכמה של הבעל: אני נשואה מזה כשנתיים וחצי. הפסקתי לעבוד אחרי החתונה כי עברתי לשנה בחו"ל בגלל עבודתו של בעלי. אחרי שנה, חזרנו לארץ (לחצתי להקדים את חזרתנו) ונכנסתי מיד להריון, דבר שלא אפשר לי לחפש עבודה. (בהיי טק לא רוצים להעסיק אישה בהריון). בעלי לא נהג להפריש מעשר בטענה שהמיסים שהוא משלם מאוד גבוהים (כ50 ). לא הרגשתי נוח להתווכח מכיוון שהוא היחיד שמביא פרנסה. עכשיו קיבלתי עבודה והבהרתי שבכוונתי להפריש מעשר, אבל אני נתקלת בהתנגדות חזקה מאוד שנתמכת בהוצאות מאמרים מהאינטרנט. למען האמת אפילו לא עיינתי בהם כי אני מרגישה חובה מוסרית לתת מעשר ובנוסף אני יודעת שאפשר למצוא כמעט כל דבר באינטרנט (הכוונה, תמיכה לכל סוגי דעות) האם יש רב, אירגון או ספר שאפשר לפנות לגשת אליו כדי לתת תמיכה לחובה של נתינת מעשר? (חד משמעי) ואם מחיר עשיית המעשר הוא על חשבון " בית" עדיין אפשר לעשות, עד כמה?
תשובה: אסור לבן זוג להוציא ממון בניגוד לדעת בן זוגו. היה מקרה שאשה עשתה זאת - אביגיל - והנודע ביהודה הסביר זאת בכך שכוונתה הייתה להציל את בעלה. את יכולה לקיים מצות גמילות חסד לא רק בממון אלא גם בגופך, לעזור לאנשים, להתנדב לכל מיני משימות, להאכיל רעבים לבקר חולים וכדו'. אגב, המס הגבוה שבעלך משלם רק מוכיח שמשכורתו גבוהה ואם ייתן למטרות מצוה עוד יישאר לו די כסף. יש ספרים רבים בנושא הצדקה, ביניהם של החפץ חיים.
שאלה: כוונה ראשונה: נפסק בשו"ע או"ח סי ה'- כשיזכיר ה יכוון וכו, וכשיזכיר א-לוקים יכוון תקיף ובעל היכולת וכו. שאלותי: א. לפי זה, מה משמעות א-לוקינו?! (בו יש לכוון בפס א של ק"ש ובברכות) ב. מה משמעות א-לוקי אבותינו, ומה ההבדל בין א-לוקי אברהם, יצחק או יעקב? (חובה לכוון לפחות בברכת אבות)
תשובה: אלוקינו הוא האל "תקיף ובעל יכולת ובעל הכוחות כולם", שהוא מתגלה אלינו ומשגיח עלינו, ומכוון את הכוחות בבריאה כך שיעשו את רצונו איתנו. אלוקי אבותינו, הוא האל שנגלה לאבותינו, אלא שהקב"ה התגלה לכל אב על פי מידתו ותכונתו המיוחדת. ולא כפי שהקב"ה מתגלה בדור אחד הוא מתגלה בדור אחר, שבכל דור ודור הקב"ה מתגלה על ידי פעולותיו, פעם כגיבור מלחמה ופעם כגומל חסדים ופעם כמרפא חולים וכדומה. וא"כ הבדל שבין אלוקי אברהם לאלוקי יצחק הוא באופן שבו הוא התגלה לאברהם וליצחק, שהיה שונה.
שאלה: שימוש בפרי עורלה להנאה (ללא מאכל): יש לנו בגינה עץ לימון שעדיין פרותיו עורלה. האם אפשר לקטוף פירות אלו ולסחוט מהם את המיץ ולשים בתור מבשם בשרותים או שאסורה ההנאה מפירות עורלה?
תשובה: ערלה היא מהדברים האסורים בהנאה, ועל כן אי אפשר להנות ממנה, כגון: אור, צבע וכל הנאה. אמנם עצים שהם רק לריח יש מתירים שלא לנהגו בהם דיני ערלה, אבל עץ מאכל לכו"ע אסור בהנאת ריח. בברכת התורה והארץ הרב יהודה הלוי עמיחי
שאלה: מגילה לנשים: ראיתי שמתפרסם בישוב בית אל על קריאת מגילה ע"י כמה נשים. רציתי לדעת מה דעת הרב בזה במידה ונשים אלו גם ככה לא ישמעו מגילה בבית הכנסת כיוון שהן מטופלות בילדים. האם עדיף שישמעו מאוחר יותר מגבר או שיכולות במצב זה להתארגן ולקרוא בעצמן?
תשובה: עדיף לבוא לקריאת המגילה לבית הכנסת ברוב עם פרסומי ניסא. אלו שאינן יכולות לבוא לבית הכנסת. מצד הדין הם יכולות לקרוא בעצמן אם אחת מהם יודעת לקרוא נכון. אך איני רואה סיבה ולרצות בדווקא לשנות מהנהוג.
שאלה: נרות חנוכה לבנות: האם בנות שהן רווקות יכולות להדליק נרות חנוכה אחרי הבנים?
תשובה: להדליק יכולות, הבעיה היא הברכה. לא נהגו שבנות תברכנה על הנרות במקום שאביהן הדליק והוציא אותן, כי אשתו כגופו והאשה פטורה וכן הבנות הרי הן עתידות להינשא ולצאת ע"י בעליהן לכן פתרו אותן לגמרי. רווקות הגרות בדירה נפרדת חייבות להדליק
שאלה: לימוד בחזרת הש"ץ: האם מותר ללמוד בחזרת הש"ץ?
תשובה: לא, מוזכר שאדם צריך לכוון את דעתו למה שהשליח ציבור אומר ולענות אמן. לא ילמד אפילו אם הוא בן תורה, שאם הוא ילמד גם אחרים יעשו דברים אחרים. כתוב מפורשות שלא לעשות דבר כזה.
שאלה: הנחת תפילין במנחה: האם צריך להניח תפילין במנחה?
תשובה: לא, רוב הציבור לא נוהג. מצד עיקר הדין מותר, אבל נוהגים רק בבוקר.
שאלה: נישואין עם שתי נשים לספרדים: הרב עובדיה, בפסק הלכה שלו שמתיר היום נשיאת 2 נשים, מביא את דברי הגאון מוילנא שאומר שהיה מבטל תורה ותפילה ומכתת את רגליו מעיר לעיר כדי לבטל את חרם דרבינו גרשום. כמו כן, הוא מביא את דברי החתם סופר שהוא יודע שבגלל החרם של רבינו גרשום יהודים עזבו את היהדות. (עיין עוד ביביע אומר חלק ח באבן העזר) האם כספרדי דתי לאומי, אני יכול לפסוק בנושא זה כמו הרב עובדיה? כמו כן, הארי הקדוש כותב בשער המצוות שלכל גבר בישראל יש בשורש נשמתו 4 נשים ואם הוא מלך יש לו 18 נשים בשורש נשמתו.
תשובה: הייתה החלטה של מועצת הרבנות הראשית עם הרב עוזיאל זצ"ל שבארץ אין לשאת שתי נשים, גם יהודי ספרד. לגבי החרם   כל זמן שלא ביטלו את החרם החרם קיים. למרות שיהודי ספרד לא קיבלו את החרם על עצמם, הבית יוסף, מרן המחבר, באבן העזר סימן א כותב שראוי להנהיג את ההנהגה הזו. חוץ מזה יש גם חוק המדינה שאוסר לעשות דבר כזה, עשו אותו למען טובת הציבור. נשיאת שתי נשים גורמת מריבות ומתחים.
שאלה: נישואין למוסלמי: האם אישה יהודיה אשר נישאה למוסלמי נחשבת שהוציאה עצמה מכלל ישראל? כרגע אין לה שום כוונה להביא עמו ילדים או לקיים עמו יחסי אישות, לדבריה, וזה רק עניין של זמן עד לגירושין (באמצעות בית המשפט). האם ניתן לחזור בתשובה ממעשה כזה?
תשובה: נישואי תערובת נחשבים כיציאה מכלל ישראל ונהגו לשבת שבעה על תופעה כזו.
שאלה: להישאר לבד אחרי לידה: האם מותר להשאיר אישה אחרי לידה לבדה בשעות הערב והלילה (הכוונה חשכה)? ורציתי לדעת לפי מה אני בוחר שם לבת שלי?
תשובה: אין איסור לאישה אחרי לידה להשאר לבדה בשעות החשיכה, אלא שלא ראוי לעשות כן אם היא צריכה את עזרת בעלה. ובכלל יולדת לאחר הלידה זקוקה לסיוע רב, הן בטיפול בתינוק והן בתמיכה הנפשית שהיא זקוקה לה. ובמיוחד אם זו לידה ראשונה. ולכן רצוי להשאר לידה. אלא שמקום שיש צורך, ובהסכמתה, אין בזה איסור. בחירת השם בדרך כלל מבטאת את האיחולים של ההורים לבתם ואת עולם הערכים שלהם, ולכן נהגו לתת לבנות ולבנים שמות המזכירים אנשים יקרים שאנו רוצים שילכו בעיקבותיהם, או שמות הרומזים לערכים או לדברים אחרים שאנו מאמינים בהם. וכן שמות הרומזים לתאריכים בהם נולדו, כמו אורית בחנוכה ועוד, והעיקר הוא שהשם ימצא חן בעיני שני בני הזוג. מזל טוב, בהצלחה וחג אורים שמח.
שאלה: מחיקת תמונות ממחשב של אדם אחר: האם מותר למחוק תמונות לא צנועות ממחשב של אדם אחר או שמא יש בכך בעיה של גזל?
תשובה: אין כאן גזל אלא אפרושי מאיסורא שלא בהסכמה.
שאלה: בצל בשרי בסיר חלבי: אם חתכו בסכין בשרית ממש משתמשים בה על האש בצל, והכניסו את הבצל לסיר ואין בסיר ששים כנגד הבצל האם גם הסיר הפך בשרי, ואם הסיר חלבי האם הוא נטרף?
תשובה: את הסיר החלבי יש להגעיל.
שאלה: קדיש תתקבל במניין חסר: מנין לתפילת ערבית שהיה בנוי משבעה מתפללים ושלושה עונים, אחד עזב לפני קדיש תתקבל, האם מותר לומר קדיש תתקבל ללא מנין?
תשובה: יגידו את הקדיש, בגלל שאם בזמן התפילה היו עשרה, הקדיש נגרר אחרי זה. כמו בבוקר שאם בחזרת הש"ץ היו עשרה ואחרי זה אמרו אשרי ובא לציון והשליח ציבור צריך להגיד קדיש תתקבל, היות וזה כסיום התפילה ובעיקרה של התפילה היו עשרה, גם אם חלק יצאו הוא יכול לומר את הקדיש. אבל למשל בקריאת התורה, אם היו עשרה בזמן חזרת הש"ץ וחלק יצאו לפני הקריאה אי אפשר לקרוא בגלל שקריאת התורה היא דבר בפני עצמו. אמנם קריאת התורה משובצת בתפילה, אבל תיאורטית אם לא היה להם ספר תורה והביאו אותו שעה אחרי יקראו בו. לדבר שעומד בפני עצמו צריך עשרה, אבל לא בדבר שנגרר אחרי ההתחלה.
שאלה: דחיית ברית כדי להתארגן : ברית שנדחה בעקבות חולי, האם ניתן לדחות את הברית ביום או יומיים בכדי לארגן את האירוע?
תשובה: לתינוק חולה מונים שבעה ימים מיום החלמתו. צריך להתיעץ עם פוסק שיקבל נתונים רפואיים.
שאלה: נרות חנוכה במפעל: אני רוצה להדליק נרות חנוכה במפעל, האם אני צריך לברך?
תשובה: אם זה לא ביתך אינך חייב בהדלקה במפעל, אך כדי להזכיר לעובדים, שרובם כנראה לא ידליקו בביתם, שחנוכה היום ראוי להדליק נרות בזמן ולשיר מעוז צור. באשר לברכה אפשר בלי שם, כגון: ברוך אתה מלך העולם אשר קדשנו במצוותיו ו...
שאלה: שמש הנוטה הצידה: יש ברשותי חנוכיה שאת השמש צריכים להרכיב במקום המוכן לו מראש (במרכז החנוכיה, נמוך משאר הכנים). אולם כאשר אני מרכיב את השמש הוא נוטה מעט הצידה בעוד ששאר הכנים ישירים. האם הוא פוסל את החנוכיה?
תשובה: השמש אינו חלק מהחנוכיה וראוי שיהיה שונה מהנרות.
שאלה: מקום ההדלקה: אני גר בבית פרטי באזור שבו הרחובות הפנימיים הינם "רחובות הולנדיים" (דהיינו רחובות מרוצפים לנסיעה איטית") מהרחוב ההולנדי יש "דרך" כ 25 מטר שהינו לשימוש לנו ולשכננו בלבד (כלומר ה"דרך" משמשת כניסה ל 2 חצרות בלבד לחצר ביתינו וחצר בית שכננו). היכן המקום העדיף להדלקה מתוך האפשרויות הבאות : 1. בתחילת ה"דרך" הסמוך לרה"ר (הרחוב ההולנדי) 2. בכניסה לחצר 3. בכניסה לבית (ממול למזוזה) 4. במרכז הסלון בבית. (יצויין, שבאפשרויות 2 ו 3 הפרסום כלפי רה"ר הוא מיזערי באשר יש גורמים המפריעים את הראיה לעוברים ושבים ברה"ר.
תשובה: המצוה להדליק על פתח הבית או על פתח החצר, לא ברחוב.
שאלה: נרות חנוכה לאשה עובדת: משהי שואלת. בני משפחתה מדליקים את נרות החנוכה כבר סמוך לשקיעה והיא מסיימת לעבוד מאוחר ואין לה אפשרות לצאת לפני. האם כשהיא מגיעה הביתה בסביבות השעה 8 היא יכולה להוציא את עצמה ידי חובה בהדלקת נרות? מה הדין במקרה כזה?
תשובה: היא יוצאת גם בלי לראות את ההדלקה. אם אתם אשכנזים והיא אינה רוצה לצאת בהדלקה המשפחתית יש המאפשרים לה לברך בעצמה. ראה פירוט בספר באורך נראה אור לזכר דני כהן הי"ד.
שאלה: נרות חנוכה גם בבוקר : הבוקר, לפני סיום תפילת שחרית, שמעתי הלכה שהיו עליה חילוקי דעות. האם צריך להדליק נרות חנוכה גם בבוקר (ללא ברכה)?
תשובה: אכן נוהגים להדליק בבוקר בזמן התפילה ללא ברכה.
שאלה: הקדמה חריגה למועד הדלקת נרות חנוכה: המשרד בו אני עובד, גדול יחסית ובו הרבה חילונים אשר ספק אם מדליקים נר חנוכה. השאלה לגבי מועד ההדלקה, האם ניתן להקדים ההדלקה למועד השקיעה? האם אפשר לראות בזה כפירסום הנס בפני עובדי המשרד אע"פ שטרם חלפו 20 דקות ממועד שקיעת החמה?
תשובה: משרד אינו בית ואינו המקום להדלקת נר חנוכה. אם אתה רוצה בכל זאת להזכיר לעובדים שחנוכה היום אתה יכול להדליק בלי שם, כגון: ברוך אתה מלך העולם אשר קדשנו., וכן שעשה נסים ואח"כ לשיר מעוז צור הזמן המוקדם ביותר הוא 3.40.
שאלה: לימוד לפני הדלקת נרות חנוכה: האם מותר ללמוד (לימודי חול וכן קודש) בחצי שעה שלפני הדלקת הנרות, כולל לכתוב? (אני ממילא לא מדליקה נרות אלא רק יוצאת ע"י אבא שלי, ולא אני זאת שמסדרת את הנרות בחנוכיה)
תשובה: לימוד תורה בודאי אפשר אולם צריך להפסיק בזמן ולהדליק.
שאלה: אינטרנט ללא חסימה: 1. א. יש לי בבית אינטרנט ללא חסימה האם יש בעיה להשתמש בו? חשוב לציין שאני נכנס רק לארבעה אתרים, כולם אתרים כשרים, ביניהם ערוץ שבע והאתר שלכם. זאת ועוד אני לומד שיעורי הדף היומי דרך האינטרנט. חשוב מאד להגיד שאין לי נסיון כזה גדול כי אני לא גר בבית לבד או משהו. האם אני יכול להשתמש באינטרנט גם למטרות לימודיות בית ספריות של חול, אסור בכלל או מותר לגמרי? ב. יש לנו במשפחה חיוב לאינטרנט ללא חסימה. האם מותר להשתמש באינטרנט הזה עד שיעבור זמן ההתחייבות? (חשוב לציין שאני נכנס אך ורק לאתרים של דתיים ולא בלבד שהם כשרים) ואם אסור, האם מותר לי להמשיך ללמוד את הדף היומי דרכו? עד שהרב יחזיר לי תשובה, בעז"ה, אני משתמש באינטרנט רק לדבר מצווה. 2. אני רוצה ללמוד בעתיד בישיבת בית אל או מרכז הרב אבל אני חושש איך אני אוכל בעתיד למצוא פרנסה?
תשובה: באמת אינטרנט ללא תוכנת חסימה הוא בעייתי מאוד, וקשה להתיר את השמוש בו, מפני שהוא מעמיד את האדם בפני נסיונות שרוב בני האדם לא מצליחים לעמוד בהם. ולכן עליך לבקש מהוריך שיתקינו תוכנת חסימה על האינטרנט שלהם. תאמר להם שיעשו זאת למענך, ולמען שאר המשפחה. גם אם יש התחייבות לחברה אחרת, הרי היום לכל החברות ישנה אפשרות לחסימה, וצריך לבקש מהם להפעיל אותה לבינתיים. מה עוד שבדרך כלל ההתחייבויות הללו הם נוגעים לסכומי כסף קטנים שכדאי לוותר עליהם כדי להרוויח את הרווח הגדול שבאינטרנט נקי. צריך להבין שאינטרנט ללא תוכנת חסימה פוגע בזה שמשתמש בו וגורם לו נזק רב. זה כבר מזמן לא רק בעייה של דתיים, זה בריאות נפשית. הנזקים שאתרים מסויימים יכולים לגרום לילד הגולש בהם עצומים (ובכוונה איני רוצה כעת לרחיב ולפרט). אני בטוח שהוריך היו מוכנים לשלם הרבה מאוד כדי להרחיק אותך ממקום שמזיק לך, אז שייוותרו על מעט הכסף שהתחייבו לחברה שמספקת מוצר שפוגע בבן שלהם, ויעבור לחברה מוגנת. אומנם מאחר ואתה משתמש באינטרנט ללימוד תורה, שכנראה לא תוכל למצוא במקום אחר, נראה לי שניתן להתיר לפי שעה, עד שתעברו לחברה בטוחה יותר, בתנאי שאתה לא משתמש במחשב כשאתה לבדך. תדאג שבשעה שאתה עם המחשב אחד מפני המשפחה "יפתיע אותך" ויבוא מדי פעם לראות מה אתה עושה. ומה טוב אם תבקש מהוריך, עד שיתקינו חסימה לאינטרנט שיעבירו את המחשב למקום מרכזי בבית, לסלון או למקום אחר שבו תמיד נמצאים כמה בני אדם. כמובן שהיתר זה הוא רק לזמן קצר, עד שתתוקן חסימה. ובעניין הפרנסה, גם אני למדתי עד גיל מבוגר בישיבה, וברוך ה' אני מתפרנס בכבוד ולא חסר לי דבר. הישיבה עוזרת לאדם לבנות את הבסיס של חייו וחיי משפחתו, וממנה יכול כל אחד להמשיך, אם ללימוד תורה ואם ללימוד מקצוע אחר. והנסיון מראה שדוקא אלה שלמדו בישיבה "ובזבזו" כמה שנים לפני שרכשו מקצוע אחר, הרוויחו בסופו של דבר גם פרנסה שמכבדת את בעליה וגם תורה שממלאת את החייהם בתוכן. בהצלחה
שאלה: סיום זמן ירקות שמיטה: שאלתי בנושא עגבניות, כרוב לבן ופלפלים. האם יש צורך עדין לחשוש לספיחין?
תשובה: מינים אלו שהזכרת אפשר כבר לקנות בכל מקום, ברור שיש להשתדל לקנות אצל יהודים ולחזק את החקלאות היהודית. בברכת התורה והארץ הרב יהודה הלוי עמיחי
שאלה: אבלות בחנוכה וחתונה: חבר טוב שלי אמור להתחתן בעוד יומיים (נר רביעי של חנוכה). לצערנו נודע לנו היום שאביו של החבר נפטר מהמחלה הידועה. מה הדין לענין אבלות בחנוכה, האם מכיוון שעדיין לא התחתן האבלות דוחה את החתונה? ואם כן, עד מתי?
תשובה: חייב לנהוג שבעת ימי אבלות ולאחר מכן יוכל לשאת את אשתו. הרב חיים כץ
שאלה: קריאת פרק שירה ברציפות: קוראים פרק שירה 40 יום, כולל שבתות?
תשובה: מי שקיבל על עצמו לקרוא פרק שירה 40 יום ברציפות יקרא גם בשבת (אין שום איסור או מניעה לקרוא פרק שירה בשבת).
שאלה: ילד לכהן וגרושה: אני ובעלי (כהן) התגרשנו לפני כשנה. ברצונינו לחזור אחד לשנייה וידוע לנו שלא נוכל להתחתן שוב. במידה וארצה להרות ולהביא ילד. האם הוא יקרא ממזר? מה ההשלכות של כך? ומה יהיה עתידו של הילד לגבי נישואיו. יוכל להתחתן לא יוכל? אשמח מאוד לקבל מענה במהירה. ויישר כוח.
תשובה: הבן יהיה חלל. עצתי לכם לנתק את הקשר לעולם.
שאלה: מטבע של מעשר שני שהתערבב: לצורך בצוע המעשרות ייחדתי מטבע שעליו אני מחלל את המעשר השני. אשתי ראתה מטבע זה ולא ידעה שהוא המטבע שאני מחלל עליו ושמה אותו בצדקה. מדובר במטבע של 10 אגורות שהספקתי לחלל עליו רק פעם אחת. שאלתי היא: א. מה עליי לעשות עכשיו? ב. מה דין קופת הצדקה, (יש בה 34 מטבעות של 10 אגורות, כולל המטבע של חילול המעשר השני)?
תשובה: לפי הבנתי המטבע כעת היא בתוך קופת הצדקה, ועל כן אתה יכול לייחד כעת מטבע חדשה, ולאמר שכל מעות המעשר שני שיש לך בקופת הצדקה מחוללות על פרוטה במטבע החדשה, ומכאן ואילך מטבע זו היא תהיה המיועדת לך, והראשונה אין לה כל משמעות שהיא חולין גמורין. כמו כן, כדי להמנע מתקלות כאלו והדומות לה אתה יכול להרשם לבית האוצר (08-6847325) שהם מטפלים בעבורך במטבע. בברכת התורה והארץ הרב יהודה הלוי עמיחי
שאלה: עניית אמן על ברכה ללא שם ה : הרב ענה שיש להדליק נרות במסיבת חנוכה ולברך ללא שם ה. האם הציבור צריך לענות אמן על ברכה זו?
תשובה: לא. אך הציבור לא ישאל אותך אם לענות אמן.
שאלה: הדלקת נרות חנוכה על ידי הבן: אם ההורים אינם יכולים להדליק נרות חנוכה בזמן, האם הבן שהוא מעל גיל 13 יכול להדליק בזמן ולהוציאם או שידליקו לאחר הזמן, ואם כן, האם צריכים לברך?
תשובה: הבן יכול להדליק עבורכם אתם אינכם מברכים. אולם אם אתם אשכנזים באותו יום תודלק רק חנוכיה אחת
שאלה: אכילה לפני הדלקת נרות חנוכה בביתי: האם מותר לאכול לאחר ששמעתי הדלקת נרות במקום אחר אך טרם הדלקתי נרות בבית שלי?
תשובה: אין לאכול אכילת קבע לפני קיום המצוה. המצוה מתקיימת רק ע"י הדלקת הנר בביתך.
שאלה: יציאת המדליק בעצמו ע"י הדלקת אביו: א. מי שכל שנה מדליק בעצמו ולא יוצא בהדלקת אביו, ושכח ולא הדליק ביום אחד, יוצא למפרע בהדלקת אביו או שאומרים שהפקיע את עצמו מהגדרת "נר איש וביתו" של אביו? ב. אם אחד מהילדים יאחר, עדיף לחכות לו משום חיבוב מצווה, שיזכה להיות נוכח בהדלקה או שעדיף להדליק מיד לחוש לשיטת הרמב"ם שלא יצא אח"כ יד"ח? יש חילוק בין זכרים (שידליקו אח"כ) לנקבות? יש חילוק בין אשתו לילדים?
תשובה: א. בן יכול להצטרף ללילה אחד או יותר להדלקת אביו ולוותר על ההידור שבהדלקה האישית, אך הוא חייב להודיע על כך מראש לאביו. ב. אם יש שיקול חינוכי בהמתנה לילד, מותר לדחות את ההדלקה ע"מ לשתפו בהדלקה. אך אם הילד מאחר בגלל סיבות לא מוצדקות, יש לשקול פעמיים מה יהיה חינוכי יותר.